CELEX: 62012CN0615
Language: mt
Date: 2012-12-24 00:00:00
Title: Kawża C-615/12 P: Appell ippreżentat fl- 24 ta’ Diċembru 2012 minn Arbos, Gesellschaft für Musik und Theater mis-sentenza mogħtija mill-Qorti Ġenerali (It-Tmien Awla) fil- 25 ta’ Ottubru 2012 fil-Kawża T-161/06, Arbos, Gesellschaft für Musik und Theater vs Il-Kummissjoni Ewropea

2.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/13
            
         Appell ippreżentat fl-24 ta’ Diċembru 2012 minn Arbos, Gesellschaft für Musik und Theater mis-sentenza mogħtija mill-Qorti Ġenerali (It-Tmien Awla) fil-25 ta’ Ottubru 2012 fil-Kawża T-161/06, Arbos, Gesellschaft für Musik und Theater vs Il-Kummissjoni Ewropea
   (Kawża C-615/12 P)
   2013/C 63/21
   Lingwa tal-kawża: il-Ġermaniż
   
      Partijiet
   
   
      Appellanti: Arbos, Gesellschaft für Musik und Theater (rappreżentant: H. Karl, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannulla fl-intier tagħha s-sentenza tal-Qorti Ġenerali tal-25 ta’ Ottubru 2012 fil-Kawża T-161/06 u tiddeċiedi l-kawża;
            
         
               —
            
            
               sussidjarjament: tirrinvija l-kawża quddiem il-Qorti Ġenerali.
            
         
      Aggravji u argumenti prinċipali
   
   L-appellanti tibbaża l-appell tagħha fuq ksur tar-Regoli tal-Proċedura, li minħabba l-applikazzjoni illegali tagħhom il-kawża ġiet miċħuda bħala inammissibbli u li għalhekk ġew ippreġudikati l-interessi tal-appellanti, kif ukoll ksur tad-dritt tal-Unjoni mill-Qorti Ġenerali;
   Fid-deċiżjoni tagħha l-Qorti Ġenerali ċaħdet l-azzjoni bħala inammissibbli, minħabba li sabet li din ma kinitx, fid-dawl tal-bażi legali tagħha, immotivata suffiċjentement, u għalhekk ma kinitx konformi mal-Artikolu 44(1)(ċ) tar-Regoli tal-Proċedura. Dan ma jikkorrispondix mal-atti tal-proċess. Il-kundizzjonijiet tal-Artikolu 44(1)(c) tar-Regoli tal-Proċedura ġew applikati b’mod arbitrarju u kontra l-iskop tad-dispożizzjoni;
   Barra minn hekk, il-Qorti Ġenerali bl-ebda mod ma ħadet inkunsiderazzjoni, fir-rigward tal-kwistjoni dwar il-fondatezza skont l-Artikolu 44(1)(c), id-dikjarazzjonijiet l-oħra tal-appellanti fit-tweġibiet tagħha u lanqas l-argumenti tagħha fl-osservazzjonijiet dwar l-eċċezzjoni ta’ inammissibbiltà, jew ħadithom inkunsiderazzjoni biss sabiex targumenta li ma kinux adegwati, u b’hekk ċaħdet l-ammissibbiltà tar-rikors bi ksur tar-regoli tal-proċedura u mingħajr ma ħadet inkunsiderazzjoni l-argumenti kollha;
   Fid-deċiżjoni tagħha li tiċħad l-azzjoni minħabba inammissibbiltà, il-Qorti Ġenerali ħadet deċiżjoni li setgħet tiġi adottata f’dik il-forma u kkontestata diġà fl-2007, u b’hekk kisret kull prevedibbiltà, trasparenza u effiċjenza fil-proċedura. Għalhekk il-proċedura ma kinitx waħda ġusta u bbilanċjata.